Singapur Xalqaro Arbitraj Markazi. Singapur Xalqaro Arbitraj Markazi (SIAC) Singapurda joylashgan notijorat xalqaro hakamlik tashkiloti boʻlib, hakamlik qoidalari va UNCITRAL arbitraj qoidalariga muvofiq arbitraj jarayonlarini boshqaradi. 1991-yil 1-iyul kuni tashkil etilgan bu hakamlik markazi avvalgi Bojxona Uyi oʻrniga tashkil etilgan Maksvell Chamberda joylashgan. Shu vaqtgacha SIAC arbitraj qarorlari Avstraliya, Xitoy, GongKong, Hindiston, Indoneziya, Iordaniya, Tailand, Buyuk Britaniya, AQSh, Vetnam va Nyu-York konvensiyasiga imzo qoʻygan boshqa davlatlar yurisdiksiyalarda ijroga qaratilgan. Singapur Xalqaro Arbitraj Markazi bu jahon boʻylab tomonlarga kelib chiqqan nizolarni hal qilish boʻyicha xizmatlarini taqdim etuvchi xalqaro hakamlik muassasasi. SIAC dunyodagi eng yaxshi hakamlik muassasasi sifatida roʻyxatga olingan. Tarixi. Singapur Xalqaro Arbitraj Markazi 1991-yil 1-iyulda Singapur mustaqil va notijorat tashkilot sifatida tashkil etilgan. Singapur Xalqaro Arbitraj Markazining arbitraj qoidalari. SIAC qoidalari (6-nashr, 2016-yil 1-avgust) („SIAC qoidalari 2016“) SIACda arbitrajning asosiy qoidalari boʻlib, 2016-yil 1-avgustda kuchga kirgan. SIAC Qoidalari 2016 quydagi 3 ta — SIAC Qoidalari (5-nashr, 1-aprel 2013), SIAC Qoidalari (4-nashr, 1-iyul 2010) va SIAC Qoidalari (3-nashr, 1-iyul 2007) oʻrniga oʻtadi va oxirgi qoidalar jamlanmasi sifatida qaraladi. Singapur Xalqaro Arbitraj Markazining investitsiyalar boʻyicha arbitraj qoidalari. Singapur xalqaro arbitraj markazining Investitsiya boʻyicha arbitraj qoidalari (SIAC IA qoidalari 2017)ning 1-nashri xalqaro investitsiya boʻyicha hakamlik qoidalarini amalga oshirishda mavjud boʻlgan oʻziga xos masalalarni hal qilish uchun maxsus qoidalari toʻplami hisoblanadi. SIAC IA qoidalari 2017-yil 1-yanvardan boshlab kuchga kiradi.